जूनागढ़ (गुजरात)। भारत की सबसे बड़ी निजी उद्योग कंपनी रिलायंस के संस्थापक स्व. धीरूभाई अंबानी की आज 83 जयंती है। गुजरात के एक छोटे से गांव चोरवाड के एक स्कूल में शिक्षक हीराचंद गोवरधनदास अंबानी के तीसरे बेटे धीरूभाई अंबानी का जन्म 28 दिसंबर 1932 को हुआ। पांच भाई-बहनों में धीरूभाई तीसरे नंबर के थे। परिवार की पांच संतानों में रमणिकलाल, नटवर लाल, धीरूभाई और दो बहनें त्रिलोचना और जसुमती हैं।
चोरवाड में जन्में धीरूभाई का देलवाडा (गुजरात) गांव से भी अनोखा नाता है। क्योंकि, इसी गांव के शासकीय स्कूल में उनकी प्रारंभिक शिक्षा हुई थी। धीरूभाई ने 2 अप्रैल, 1939 को स्कूल की नर्सरी कक्षा में दाखिला लिया था। उन्होंने यहां 3 साल तक पढ़ाई की और इसके बाद 19 मार्च, 1942 को अंग्रेजी माध्यम स्कूल में पढ़ने के लिए यह स्कूल छोड़ दी थी। देलवाडा में धीरूभाई के बचपन के दोस्त मूलजीभाई माणजीभाई वाजा, मसरीभाई, लुंभाभाई सोलंकी, जयंतीलाल दुर्गाशंकर जोषी, जीवाभाई रामभाई दमणिया, नंदाभाई सोनी थे। इनमें से अब सिर्फ मूलजीभाई ही अभी जीवित हैं। धीरूभाई अंबानी के बारे में बात करते हुए मूलजीभाई बताते हैं कि हम सभी दोस्त उन्हें 'भेरू' कहकर बुलाया करते थे।
आगे की स्लाइड्स में पढ़ें, क्या कहते हैं मूलजीभाई, धीरूभाई के बारे में...
awa_Deva hin_Deva hin_Deva